CELEX: 32013D0279
Language: lv
Date: 2013-06-04 00:00:00
Title: 2013/279/KĀDP: Politikas un drošības komitejas Lēmums EUPOL AFGHANISTAN/1/2013 ( 2013. gada 4. jūnijs ), ar ko pagarina Eiropas Savienības Policijas misijas Afganistānā ( EUPOL AFGHANISTAN ) vadītāja pilnvaras

12.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 160/14
            
         
      POLITIKAS UN DROŠĪBAS KOMITEJAS LĒMUMS EUPOL AFGHANISTAN/1/2013
   (2013. gada 4. jūnijs),
   ar ko pagarina Eiropas Savienības Policijas misijas Afganistānā (EUPOL AFGHANISTAN) vadītāja pilnvaras
   (2013/279/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2010/279/KĀDP (2010. gada 18. maijs) par Eiropas Savienības Policijas misiju Afganistānā (EUPOL AFGHANISTAN) (1) un jo īpaši tā 10. panta 1. punktu,
   tā kā:
   
               (1)
            
            
               Saskaņā ar Lēmumu 2010/279/KĀDP Politikas un drošības komiteja ir pilnvarota atbilstīgi Līguma 38. panta trešajai daļai pieņemt attiecīgus lēmumus Eiropas Savienības Policijas misijas Afganistānā (EUPOL AFGHANISTAN) politiskās kontroles un stratēģiskās virzības nodrošināšanai, tostarp lēmumu iecelt misijas vadītāju.
            
         
               (2)
            
            
               Padome 2013. gada 27. maijā pieņēma Lēmumu 2013/240/KĀDP (2), ar ko EUPOL AFGHANISTAN pagarina līdz 2014. gada 31. decembrim.
            
         
               (3)
            
            
               Politikas un drošības komiteja 2012. gada 10. jūlijā pieņēma Lēmumu EUPOL AFGHANISTAN/1/2012 (3), ar ko par EUPOL AFGHANISTAN misijas vadītāju no 2012. gada 1. augusta līdz 2013. gada 31. maijam iecēla Karl Åke ROGHE kungu.
            
         
               (4)
            
            
               Savienības Augstā pārstāve ārlietās un drošības politikas jautājumos 2013. gada 29. maijā ierosināja EUPOL AFGHANISTAN misijas vadītāja Karl Åke ROGHE kunga pilnvaru termiņu pagarināt no 2013. gada 1. jūnija līdz 2014. gada 31. decembrim,
            
         IR PIEŅĒMUSI ŠO LĒMUMU.
   1. pants
   Ar šo Eiropas Savienības Policijas misijas Afganistānā (EUPOL AFGHANISTAN) misijas vadītāja Karl Åke ROGHE kunga pilnvaras pagarina līdz 2014. gada 31. decembrim.
   2. pants
   Šis lēmums stājas spēkā 2013. gada 1. jūnijā.
   
      Briselē, 2013. gada 4. jūnijā
      
         
            Politikas un drošības komitejas vārdā –
         
            priekšsēdētājs
         
         O. SKOOG
         
      
   
   
      (1)  OV L 123, 19.5.2010., 4. lpp.
   
      (2)  OV L 141, 28.5.2013., 44. lpp.
   
      (3)  OV L 208, 3.8.2012., 17. lpp.